CELEX: 31997R1390
Language: ro
Date: 1997-07-18 00:00:00
Title: Regulamentul (CE) nr. 1390/97 al Comisiei din 18 iulie 1997 de modificare a Regulamentului (CE) nr. 1091/94 de stabilire a unor norme de aplicare a Regulamentului (CEE) nr. 3528/86 al Consiliului privind protecția pădurilor din Comunitate împotriva poluării atmosferice

03/Volumul 22
            
            
               RO
            
            
               Jurnalul Ofícial al Uniunii Europene
            
            
               5
            
         31997R1390
   
               L 190/3
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1390/97 AL COMISIEI
   
   din 18 iulie 1997
   de modificare a Regulamentului (CE) nr. 1091/94 de stabilire a unor norme de aplicare a Regulamentului (CEE) nr. 3528/86 al Consiliului privind protecția pădurilor din Comunitate împotriva poluării atmosferice
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3528/86 al Consiliului din 17 noiembrie 1986 cu privire la protecția pădurilor în Comunitate împotriva poluării atmosferice (1), modificat ultima dată de Regulamentul (CE) nr. 307/97 (2), în special articolul 3 alineatul (2),
   întrucât, în temeiul articolului 2 alineatul (1) din Regulamentul (CEE) nr. 3528/86, acțiunea comunitară are ca scop să ajute statele membre să realizeze o supraveghere intensă și continuă a ecosistemelor forestiere în parcelele de observare permanente;
   întrucât, în temeiul articolul 2 alineatul (2) din Regulamentul (CEE) nr. 3528/86, statele membre transmit Comisiei datele colectate prin rețeaua de parcele de observare permanente, pentru o supraveghere intensă și continuă;
   întrucât această rețea a fost instalată de către statele membre conform anexei I la Regulamentul Comisiei (CE) nr. 1091/94 (3), modificat ultima dată de Regulamentul (CE) nr. 690/95 (4); întrucât metodologia și formatul comun care se aplică prezentării datelor referitoare la inventarul permanent al stării coroanelor, inventarul stării solului și frunzișului, măsurătorile creșterii și depunerilor și observațiile meteorologice au fost definite în anexele III – IX la Regulamentul (CE) nr. 1091/94;
   întrucât rezultatele colectării și analizei soluției de sol sunt deja prevăzute, iar metodologia și formatul comune aplicabile prezentării datelor trebuie adăugate la Regulamentul (CE) nr. 1091/94;
   întrucât rezultatele observațiilor făcute la parcelele de observare permanente pentru supravegherea continuă a ecosistemelor forestiere trebuie să fie transmise anual Comisiei;
   întrucât măsurile prevăzute în prezentul regulament sunt conforme cu avizul Comitetului forestier permanent,
   ADOPTĂ PREZENTUL REGULAMENT:
   Articolul 1
   Regulamentul (CE) nr. 1091/94 se modifică după cum urmează:
   
               1.
            
            
               În articolul 1, alineatul (2) se înlocuiește cu textul următor:
               „(2)   În parcelele de observare permanentă se efectuează o supraveghere intensă și continuă a ecosistemului forestier, care constă în inventarierea constantă a stării coronamentului și a stării pedologice și a frunzișului, măsurarea schimbărilor creșterii, a ratelor de depunere și a datelor meteorologice și eșantionarea și analiza soluțiilor de sol pe baza procedeelor de eșantionare obiective și a metodelor de analiză stabilite.”
            
         
               2.
            
            
               În articolul 1, alineatul (3) se înlocuiește cu următorul text:
               „(3)   Statele membre transmit Comisiei, sub formă standardizată, înaintea sfârșitului fiecărui an, toate datele colectate în timpul anului precedent în fiecare parcelă de observare permanentă conform indicațiilor din anexa VIIa, precum și un raport de însoțire după cum se specifică în anexa VIIb. Comisiei i se transmite, înainte de data de 31 decembrie a fiecărui an, și un raport anual interimar asupra evaluărilor și interpretărilor rezultatelor realizate la nivel național conform indicațiilor din anexa VIIb.”
            
         
               3.
            
            
               În articolul 1, alineatul (4) se înlocuiește cu următorul text:
               „(4)   Detaliile tehnice sunt definite în anexele III – X.”
            
         
               4.
            
            
               În articolul 2 alineatul (1), după ultima liniuță se adaugă următoarea liniuță:
               
                           „—
                        
                        
                           realizarea prelevării de probe și a analizei soluției solului.”
                        
                     
         
               5.
            
            
               În anexa II, formularele 2a și 2b se înlocuiesc cu anexa I la prezentul regulament.
            
         
               6.
            
            
               Anexa III se modifică conform anexei II la prezentul regulament.
            
         
               7.
            
            
               Anexa VIIa se modifică conform anexei III la prezentul regulament.
            
         
               8.
            
            
               Anexa VIIb se înlocuiește cu anexa IV la prezentul regulament.
            
         
               9.
            
            
               Anexa V la prezentul regulament se adaugă ca anexa X.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 iulie 1997.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 326, 21.11.1986, p. 2.
   
      (2)  JO L 51, 21.2.1997, p. 9.
   
      (3)  JO L 125, 18.5.1994, p. 1.
   
      (4)  JO L 71, 31.3.1995, p. 25.
   ANEXA I
   Formularele 2a și 2b din anexa II la Regulamentul (CE) nr. 1091/94 se înlocuiesc cu următoarele formulare:
   
      
   
      
   ANEXA II
   Anexa III la Regulamentul (CE) nr. 1091/94 se modifică după cum urmează:
   
               —
            
            
               în anexa III, punctul II.3 se înlocuiește cu următorul text:
            
         
      „II.3.   Date de bază generale
      Se colectează următoarele date privind parcelele și arborii:
      
                  —
               
               
                  numărul parcelei
               
            
                  —
               
               
                  expunerea
               
            
                  —
               
               
                  numărul arborelui
               
            
                  —
               
               
                  date asupra tăierii și mortalității
               
            
                  —
               
               
                  esența
               
            
                  —
               
               
                  clasificarea vârfului
               
            
                  —
               
               
                  expunerea coroanei
               
            
                  —
               
               
                  vizibilitatea
               
            precum și data evaluării.”;
   
   
               —
            
            
               la punctul II.4.1, se adaugă următorul text:
            
         
      „Un arbore încă în viață, a cărui defoliere este cuprinsă între 95 și 100 %, se notează cu 99. Nivelul 100 este rezervat arborilor morți.”;
   
   
               —
            
            
               punctul II.5 devine punctul II.6 și se adaugă următorul punct II.5:
            
         
      „II.5.   Metode
      Manualul de evaluare vizuală a stării arborilor din parcelele de observare intensivă, elaborat de către experții «PIC Păduri», stabilește dispoziții suplimentare pentru selecția arborilor și realizarea evaluărilor. Manualul conține și informații tehnice asupra parametrilor adiționali care trebuie evaluați și asupra prezentării lor. Se recomandă urmarea procedurilor tehnice definite în acest manual și prezentarea facultativă la Comisie a rezultatelor evaluării parametrilor opționali obținuți în urma aplicării procedurilor corespunzătoare din manual.”
   
   ANEXA III
   În anexa VIIa la Regulamentul (CE) nr. 1091/94, se adaugă următorul text:
   
               —
            
            
               la alineatul (1), se adaugă următorii termeni (denumirea fișierelor pentru fiecare studiu):
               
                           Evaluarea
                        
                        
                           Anexa
                        
                        
                           Frecvența
                        
                        
                           Numele fișierului
                        
                     
                           „Soluția solului
                        
                        
                           X
                        
                        
                           continuă
                        
                        
                           XX1996.PSS, XX1996.SSM, XX1996.SSO”
                        
                     
         
               —
            
            
               ultimul alineat se înlocuiește cu următorul text:
               „Fiecare denumire a fișierului se compune din codul țării format din două litere (reprezentate prin XX în lista numelor), urmat de anul evaluării (în exemplu 1996) sau de GENER atunci când informația este furnizată o singură dată pentru toți anii; urmează punctul (.) și extensia, care este un cod din trei litere. Pentru fișierele parcelelor acest cod se compune din literele PL (sau P) și din prima literă a evaluării Sol, Frunze, Creștere, Depunere, Meteorologie sau Soluția Solului. Pentru fișierele specifice, acest cod se compune din două litere (sau una) desemnând SOl, FRunze, CReștere, DEpunere, MEteorologie, sau Soluția Solului și din una (sau două) litere pentru desemnarea caracterului Obligatoriu sau Opțional sau diferitele părți ale evaluării creșterii (EV), ale evaluării depunerii (aer) sau a meteorologiei (climat sau distrugere).”;
            
         
               —
            
            
               se adaugă următoarele trei formulare: XX1996.PSS, XX1996.SSM și XX1996.SSO;
            
         
               —
            
            
               formularele 3a și 3b se înlocuiesc cu formularele 3a și 3b anexate mai jos;
            
         
               —
            
            
               se adaugă următoarele elemente la „Lista codurilor referitoare la datele de analiză ale parcelelor de observare permanentă care trebuie transmise Comisiei”:
               
                           —
                        
                        
                           la punctul (1) Țări, se adaugă următoarele trei coduri:
                           „13 Sverige
                           14 Österreich
                           15 Suomi-Finland”
                        
                     și după punctul (50):
               „—   Informații referitoare la supravegherea soluțiilor de sol
               (51)   Numărul dispozitivului de eșantionare
               Dispozitivele de eșantionare de pe parcelă se numerotează o dată pentru totdeauna (de la 1 la 99).
               (52)   Codul dispozitivului de eșantionare
               Se aplică următoarele coduri dispozitivelor de eșantionare a soluției solului:
               1: lizimetrie cu tensiune
               2: lizimetrie fără tensiune
               3: centrifugare
               4: extracție prin saturare
               (53)   Profunzimea eșantionării
               Profunzimea eșantionării se indică în metri sub suprafață (de exemplu – 0,40).
               —   Informații referitoare la evaluarea stării arborilor
               (54)   Expunere
               
                           1.
                        
                        
                           Fără expunere anume (parcelă situată într-o zonă forestieră importantă cu puține forme de relief sau fără).
                        
                     
                           2.
                        
                        
                           Expunere limitată (parcelă situată aproape de liziera unei păduri, pe o pantă etc.).
                        
                     
                           3.
                        
                        
                           Parcelă foarte expusă (pe vârful unui munte, etc.).
                        
                     (55)   Tăiere și mortalitate
               Note:
               
                           —
                        
                        
                           clasa 22 nu se aplică decât în țările care nu înregistrează arbori cu coroana afectată în măsură mai mare de 50 %;
                        
                     
                           —
                        
                        
                           clasa 23 nu se aplică decât în țările care limitează prelevarea de probe la clasele 1, 2 și 3 ale lui Kraft.
                        
                     Arbore doborât și tăiat, din care nu a rămas decât trunchiul:
               11 intervenție planificată (de exemplu rărire),
               12 intervenție din rațiuni biotice (de exemplu pagube cauzate de insecte),
               13 intervenție din rațiuni abiotice (de exemplu arbore dezrădăcinat de vânt),
               18 cauze necunoscute de dispariție.
               Arbore încă în picioare, dar ai cărui parametri nu mai sunt evaluați:
               
                           21
                        
                        
                           coroană deformată pe o parte sau arbore înclinat,
                        
                     
                           22
                        
                        
                           ruptură a unei părți importante a coroanei (mai mult de 50 %) sau trunchi rupt,
                        
                     
                           23
                        
                        
                           arbore care nu se mai potrivește cu clasele 1, 2 sau 3 ale lui Kraft (nu se aplică în primul inventar al unei parcele),
                        
                     
                           29
                        
                        
                           alte motive (se specifică).
                        
                     Arbore mort dar nedoborât:
               31 cauze biotice (de exemplu atac al carilor),
               32 cauze abiotice (de exemplu secetă sau fulger),
               38 cauze necunoscute ale morții.
               Arbore dezrădăcinat (viu sau mort):
               41 cauze abiotice (de exemplu furtuni),
               42 cauze biotice (de exemplu castori),
               48 cauze necunoscute.
               (56)   Clasificarea vârfului:
               
                           1.
                        
                        
                           arbori predominanți (inclusiv arborii izolați) a căror coroană se ridică deasupra nivelului mediu al coronamentului;
                        
                     
                           2.
                        
                        
                           arbori dominanți a căror coroană formează nivelul mediu al coronamentului;
                        
                     
                           3.
                        
                        
                           arbori codominanți, care ating nivelul coronamentului și primesc puțină lumină, dar sunt mai mici decât cei din clasele 1 și 2;
                        
                     
                           4.
                        
                        
                           arbori dominați, a căror coroană se situează sub nivelul mediu al coronamentului și care nu primesc lumină direct de sus.
                        
                     (57)   Expunerea coroanei:
               1. coroană foarte afectată (pagube sau interacțiuni fizice) pe una din părți;
               2. coroană foarte afectată (pagube sau interacțiuni fizice) pe două părți;
               3. coroană foarte afectată (pagube sau interacțiuni fizice) pe trei părți;
               4. coroană foarte afectată (pagube sau interacțiuni fizice) pe patru părți;
               5. arbore izolat sau neafectat de arborii vecini;
               6. arbore dominat.
               (58)   Vizibilitate:
               1. toată coroana este vizibilă;
               2. coroana este parțial vizibilă;
               3. coroana nu se vede decât pe înserat (contur);
               4. coroana nu este vizibilă.”
            
         
      
   
      
   
      
   
      
   
      
   ANEXA IV
   „
         ANEXA VII B
         MODALITĂȚI DE TRANSMITERE A DATELOR DE BAZĂ REFERITOARE LA METODELE DE SUPRAVEGHERE APLICATE ȘI A REZULTATELOR EVALUĂRII/INTERPRETĂRII OBȚINUTE LA NIVEL NAȚIONAL
         I.   Observații generale
         Pe lângă transmiterea datelor rezultate în urma supravegherii intensive a ecosistemelor forestiere, statele membre elaborează și prezintă Comisiei un document referitor la datele de bază referitoare la metodele de supraveghere aplicate (raport de însoțire) și un raport anual în legătură cu stadiul interpretării/evaluării rezultatelor la nivel național (raport interimar).
         Raportul de însoțire se constituie din două părți: prima descrie metodele aplicate efectiv pentru procedura de eșantionare, echipamentul utilizat, evaluarea, analiza etc. (vezi detalii la punctul II.1); a doua parte a raportului conține excepțiile și perturbările întâlnite (vezi detalii la punctul II.2).
         Statele membre prezintă Comisiei, în fiecare an, începând cu 1997, un raport interimar referitor la interpretarea și evaluarea rezultatelor la nivel național. Acest raport conține:
         
                     —
                  
                  
                     informații despre rezultatele Centrului național de coordonare (CNC);
                  
               
                     —
                  
                  
                     descriere (la zi) a strategiei de evaluare națională;
                  
               
                     —
                  
                  
                     un rezumat al rezultatelor obținute la nivel național;
                  
               
                     —
                  
                  
                     informații despre publicațiile naționale și internaționale din acest domeniu făcute de către CNC sau alte instituții.
                  
               Punctul III de mai jos conține recomandări pentru interpretarea și evaluarea rezultatelor la nivel național.
         II.   Raportul de însoțire
         II.1.   Partea raportului care descrie metodele aplicate efectiv etc.
         Această parte a raportului descrie metodele efectiv aplicate pentru procedura de eșantionare, echipamentul utilizat, evaluarea, analiza etc. Se precizează detaliile următoare:
         Metode de inventariere/eșantionare
         Numeroase anchete de supraveghere intensă a ecosistemelor forestiere demonstrează o mare libertate de selectare a echipamentului, a profunzimii eșantionării, a calendarului, a intensității testării etc. Se vor oferi detalii despre echipamentul utilizat, profunzimea efectivă a eșantionării, calendarul și frecvența testării/prelevării. Trebuie furnizate detalii despre eșantionare, inclusiv despre stocare și transport, de fiecare dată când se prelevează probe.
         Toate măsurile de control efectuate se vor descrie pe scurt.
         Metode de analiză și de calcul al rezultatelor
         În ceea ce privește analiza eșantioanelor, prepararea eșantioanelor și metodele aplicate pentru analiza lor trebuie să fie detaliate. Pentru cea mai mare parte a anchetelor sunt recomandate anumite metode specifice. În cazul utilizării unor metode diferite, procedurile aplicate efectiv se detaliază cu precizie, inclusiv posibilitățile de (re)calculare a rezultatelor obținute. Toate măsurile de control efectuate (participarea la ring tests) se vor descrie pe scurt.
         Chestionarele de însoțire, elaborate de Institutul de coordonare a monitorizării intensive a pădurilor al Comisiei europene în strânsă colaborare cu președinții grupurilor de experți ai PIC Păduri (NU/CEE), pot servi ca bază pentru descrierea metodelor și pot fi utilizate pentru prezentarea generală a evaluării rezultatelor. Informațiile transmise cu ajutorul acestor chestionare rămân valabile atâta timp cât metodele aplicate nu se schimbă.
         Se observă și se notează în special modificările referitoare la metodele de inventariere, de transport și de analiză. Diferențele regionale se vor menționa și explica în detaliu (de exemplu laboratoare de analiză diferite).
         II.2.   Partea raportului referitoare la excepții și la perturbări (raport anual de însoțire)
         Pentru completarea datelor de bază referitoare la metodele descrise cu ajutorul chestionarului de însoțire, trebuie descrise problemele specifice, excepțiile, perturbările și problemele de validare a datelor transmise în fiecare an.
         Excepții și perturbări
         Se vor relata situațiile excepționale și perturbările importante în raport cu situația normală. Pe lângă descrierea metodelor aplicate pentru prelevare de probe, analiză etc., prezentate în chestionarele de însoțire, trebuie atașată documentarea completă referitoare la excepții, la situațiile excepționale și la perturbări. Aceste informații vor figura într-un raport anual de însoțire, prezentat Comisiei împreună cu datele transmise.
         Validarea și gestionarea datelor
         Vor fi indicate procedurile aplicate pentru controlul calității datelor, inclusiv limitele de validare a datelor (controlul validității), ca și procedurile aplicate pentru verificarea coerenței ansamblului datelor la nivel național.
         În cazul în care lipsesc anumite date, este posibil, în anumite cazuri, să se facă estimări plecând de la rezultate care provin din alte surse. După indicarea acestor estimări se va face justificarea amănunțită a ipotezelor folosite.
         III.   Raportul anual interimar referitor la interpretarea/evaluarea rezultatelor la nivel național
         Acest raport conține informații despre stadiul de interpretare/evaluare a rezultatelor la nivel național. Se indică detaliile următoare:
         Date de bază
         Statele membre vor realiza o evaluare și o interpretare a datelor la nivel național.
         Statele membre au dreptul de a decide asupra evaluării sau interpretării realizate la nivel național și transmise Comisiei. Totuși, în scopul acestei evaluări, se dau următoarele sugestii:
         Evaluarea și interpretarea pe baza unei singure anchete
         Când sunt disponibile rezultatele anchetelor realizate în anii precedenți, ar trebui să se încerce determinarea tendințelor. Rezultatele anchetei vor fi reanalizate și comparate cu cele ale altor anchete (similare) efectuate în (aceeași) regiune sau țară. Diferențele și asemănările trebuie indicate și, dacă este posibil, evaluate. Tot aici trebuie menționate datele care provin din alte surse și care pot explica anumite raporturi între parametri.
         Evaluarea și interpretarea integrată
         Realizarea mai multor anchete face posibilă o evaluare integrată. Toate rezultatele anchetelor precum și rapoartele de evaluare sunt adunate de Centrul național de coordonare. CNC coordonează evaluarea integrată și interpretarea diferitelor rezultate ale anchetelor la nivel național.
         Evaluarea și interpretarea în combinație cu date externe
         Rezultatele evaluării și interpretării integrate vor fi reanalizate și comparate cu rezultatele care provin din alte surse. Diferențele și asemănările se vor nota și explica de fiecare dată, în măsura posibilităților.
         IV.   Calendarul pentru prezentarea raportului de însoțire și a raportului anual interimar referitor la interpretarea/evaluarea rezultatelor la nivel național
         IV.1.   Calendarul pentru raportul de însoțire
         Chestionarul de însoțire se va completa și transmite Comisiei împreună cu primele date. În cazul schimbării metodelor aplicate, se vor furniza informații despre modificări. Partea raportului consacrată descrierii perturbărilor și excepțiilor va fi adresată Comisiei în același timp cu datele transmise anual.
         IV.2.   Calendarul pentru raportul interimar referitor la interpretarea/evaluarea rezultatelor la nivel național
         Rapoartele interimare referitoare la evaluările și interpretările efectuate la nivel național se vor transmite Comisiei în fiecare an înainte de 31 decembrie.
      ”
   ANEXA V
   „
         ANEXA X
         METODOLOGIA COMUNĂ PENTRU MONITORIZAREA SOLUȚIEI SOLULUI PE PARCELELE DE OBSERVARE PERMANENTE
         I.   Observații generale
         Monitorizarea soluției solului trebuie realizată în cel puțin 10 % dintre parcelele de observare permanente. Este recomandabil să se supravegheze soluția solului în parcelele de observare care fac și obiectul unei monitorizări a depunerilor. Instalarea echipamentului necesar trebuie să fie încheiată până la 30 iunie 1998.
         Prezenta anexă se bazează pe recomandările tehnice ale experților grupului «Sol» al programului internațional comun de evaluare și monitorizare a efectelor poluării atmosferice asupra pădurilor (PIC Păduri) al NU/CEE. Se face trimitere la manualul redactat de acest grup de experți în 1996.
         II.   Metodologia inventarierii
         II.1.   Selectarea locului fiecărui eșantion
         Dispozitivele de eșantionare a soluției solului trebuie să fie instalate în apropierea locului unde este efectuată inventarierea stării coroanelor. Este recomandată dispunerea lizimetrelor în mod aleatoriu sau sistematic pe întreaga parcelă, chiar dacă această repartizare ar putea fi limitată de prezența pietrelor sau a trunchiurilor (distanța față de arbori nu se precizează). Din cauza faptului că perturbă solul, lizimetrele fără tensiune nu trebuie instalate în partea centrală a parcelei unde sunt monitorizați parametrii arborilor. Din motive practice, este posibilă recurgerea la o sub-parcelă reprezentativă. Lizimetrele deja instalate pot fi păstrate, dar noile instalații trebuie plasate ținându-se cont de recomandările anterioare.
         II.2.   Profunzimea eșantionării
         Se recomandă instalarea lizimetrelor la adâncimi fixe, dar se acceptă și instalarea lor orizontală.
         
                     —
                  
                  
                     Colectoare de soluție a solului
                     Se recomandă în mod expres plasarea lizimetrelor la cel puțin două adâncimi diferite, primul în zona rădăcinii (adâncime sugerată: între 10 și 20 cm) pentru aprecierea concentrațiilor de elemente nutritive și de elemente toxice din apropierea rădăcinilor secundare (primul obiectiv), iar al doilea sub această zonă (adâncime sugerată: de la 40 la 80 cm), pentru aprecierea respingerii elementelor (obiectivul al doilea). Se recomandă, de asemenea, plasarea unui al treilea lizimetru imediat sub stratul de humus.
                  
               
                     —
                  
                  
                     Probe de sol
                     În cazul în care se recurge la metoda centrifugării sau la cea a soluției de sol saturat, straturile solului care trebuie prelevate sunt cele menționate în manualul referitor la metodologia prelevării și analizei solurilor forestiere, și anume: strat de humus, 0-10, 10-20, 20-40 și 40-80. Este posibilă efectuarea unei selecții sau amestecarea mai multor probe.
                  
               II.3.   Frecvența eșantionării
         Pe parcelele unde se desfășoară alte programe de monitorizare intensivă, de exemplu măsurarea depunerilor sau culegerea de date meteorologice, prelevarea de eșantioane din soluția solului trebuie efectuată o dată sau de două ori pe lună. În cazul prelevării de eșantioane cu extragerea soluției de sol, trebuie să se facă maximum patru măsurări pe an, din cauza caracterului distructiv al procedurii. Prelevarea de eșantioane trebuie efectuată în aceleași luni ale anului.
         II.4.   Transportul, depozitarea și prepararea
         Eșantioanele se transportă și se depozitează astfel încât să se reducă la minimum modificările chimice.
         În cazul utilizării lizimetrelor, depozitarea la rece (4 °C) și la adăpost de lumină a soluției de sol permite diminuarea activității biologice. În numeroase cazuri, și în special în timpul sezonului rece, este suficientă păstrarea sticlei ferită de lumină. Pot fi utilizați conservanți organici sau anorganici, dar aceștia pot să interfereze cu analiza. Pentru a limita eventualele modificări ale eșantioanelor, soluția de sol trebuie colectată cât mai repede posibil după ce a fost extrasă.
         Trebuie indicate modalitățile de transport și de depozitare (inclusiv perioadele de așteptare). Trebuie indicate în detaliu problemele care pot apărea și abaterile în raport cu procedurile, dacă este cazul.
         Pentru determinarea urmelor de metale, părți din eșantion, păstrate în sticle spălate în acid, trebuie transportate la laborator.
         În cazul prelevării probelor de sol, acestea trebuie să fie păstrate la rece, în saci de plastic sau de polietilenă și stocate la 4 °C până la centrifugare sau până la prepararea soluției de sol saturat. Centrifugarea sau saturarea trebuie să aibă loc în ziua (18 – 30 de ore) care urmează colectării probelor de sol.
         II.5.   Datele de bază generale
         Trebuie culese următoarele date generale:
         
                     —
                  
                  
                     numărul parcelelor;
                  
               
                     —
                  
                  
                     date despre dispozitivul de eșantionare (tip, adâncime);
                  
               
                     —
                  
                  
                     data începerii perioadei de monitorizare;
                  
               
                     —
                  
                  
                     data sfârșitului perioadei de monitorizare;
                  
               
                     —
                  
                  
                     numărul perioadelor de măsurare (egale) din timpul perioadei de monitorizare.
                  
               II.6.   Metodele de analiză
         «Manualul de metodologie a prelevării și analizei solurilor forestiere», elaborat de grupul de experți «Sol» al PIC Păduri, descrie metodele aplicabile în analiza diferiților parametri ai solului.
         Se recomandă utilizarea metodelor aprobate. În cazul aplicării altor metode (naționale), compatibilitatea rezultatelor analizei ar trebui expusă în detaliu în același timp cu folosirea acestor metode. În inventarierea monitorizării soluției de sol forestier, trebuie să se facă distincția între parametrii obligatorii și parametrii facultativi (vezi lista următoare).
         
                     Parametru
                  
                  
                     Unitate
                  
                  
                     Obligatoriu/Opțional
                  
               
                     Conductibilitate
                  
                  
                     μS/cm
                  
                  
                     Opțional
                  
               
                     pH
                  
                  
                      
                  
                  
                     Obligatoriu
                  
               
                     Alcalinitate
                  
                  
                     μmolc/l
                  
                  
                     Opțional (dacă pH > 5)
                  
               
                     COD
                  
                  
                     mg/l
                  
                  
                     Obligatoriu
                  
               
                     Sodiu (Na)
                  
                  
                     mg/l
                  
                  
                     Opțional (1)
                     
                  
               
                     Potasiu (K)
                  
                  
                     mg/l
                  
                  
                     Obligatoriu
                  
               
                     Calciu (Ca)
                  
                  
                     mg/l
                  
                  
                     Obligatoriu
                  
               
                     Magneziu (Mg)
                  
                  
                     mg/l
                  
                  
                     Obligatoriu
                  
               
                     Aluminiu (total)
                  
                  
                     mg/l
                  
                  
                     Obligatoriu (dacă pH < 5)
                  
               
                     Aluminiu (labil)
                  
                  
                     mg/l
                  
                  
                     Opțional
                  
               
                     Fier (Fe)
                  
                  
                     mg/l
                  
                  
                     Opțional
                  
               
                     Mangan (Mn)
                  
                  
                     mg/l
                  
                  
                     Opțional
                  
               
                     Încărcătură fosforoasă totală (P)
                  
                  
                     mg/l
                  
                  
                     Opțional
                  
               
                     NO3-N
                  
                  
                     mg/l
                  
                  
                     Obligatoriu
                  
               
                     SO4-S
                  
                  
                     mg/l
                  
                  
                     Obligatoriu
                  
               
                     NH4-N
                  
                  
                     mg/l
                  
                  
                     Opțional (2)
                     
                  
               
                     Clor (Cl)
                  
                  
                     mg/l
                  
                  
                     Opțional (1)
                     
                  
               
                     Crom (Cr)
                  
                  
                     μg/l
                  
                  
                     Opțional
                  
               
                     Nichel (Ni)
                  
                  
                     μg/l
                  
                  
                     Opțional
                  
               
                     Zinc (Zn)
                  
                  
                     μg/l
                  
                  
                     Opțional (3)
                     
                  
               
                     Cupru (Cu)
                  
                  
                     μg/l
                  
                  
                     Opțional (3)
                     
                  
               
                     Plumb (Pb)
                  
                  
                     μg/l
                  
                  
                     Opțional
                  
               
                     Cadmiu (Cd)
                  
                  
                     μg/l
                  
                  
                     Opțional
                  
               
                     Siliciu (Si)
                  
                  
                     mg/l
                  
                  
                     Opțional
                  
               
                     Lista parametrilor
                     Statele membre au libertatea de a analiza alți parametri opționali, pe toți sau o parte.
                  
               II.7.   Transferul datelor
         Statele membre transmit Comisiei aceste date, pentru fiecare parcelă, sub formă standardizată (vezi anexa VIIa, formularele 9a, 9b și 9c).
      ”
   
      (1)  Măsură recomandată în calculul echilibrului acido-bazic.
   
      (2)  Este recomandată măsurarea nivelului de NH4 în zonele care acuză depuneri importante de NHx (mai mari de 20 kg NHx la ha pe an).
   
      (3)  Măsură recomandată pentru că este vorba de elemente nutritive minerale.
   Lista parametrilor
   Statele membre au libertatea de a analiza alți parametri opționali, pe toți sau o parte.